**Sonet floral**

*Felix*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din văzduh lumina, ignorând busole,

În cascade curge la superlativ,

Şi pe- al ierbii verde, amplu portativ

De culoare umple gingaşe corole.

Înflorirea însăşi, act decorativ,

Curcubeie- adună împletind cupole,

Şi din stropi de soare pune- aureole

Peste tot ce-nseamnă viaţă-n...rogvaiv.

Mângâiem culoarea inspirând arome,

Însă floarea este doar un pas spre rod

Pe cărarea vieţii prinsă-n axiome;

Şi cum, Doamne, viaţa, în acelaşi mod,

Mă- nfloreşte- n zile calde, policrome,

Spre rodire fă- mă drum bătut şi pod!

Simion Felix Marţian

Vulcan, 19 mai 2018